Հակոբ Ճարոյանը վերջում «Հետքի» հետ զրույցում նշեց, որ չնայած մեղադրողի հարցադրումներին, դատարանում հիմնավորվեց, որ իր պաշտպանյալ Արա Կիրակոսյանը որևէ կերպ չի առնչվել գումարներին և տեղաշարժերին, և նրան առաջադրված մեղադրանքները դատարանում չեն հիմնավորվել: «Ռուսաստանում փաստաթղթեր են կեղծվել: Չկա որևէ ապացույց, որ Արա Կիրակոսյանը մասնակցել է այդ փաստաթղթերի կեղծիքին, և չկա որևէ ապացույց, որ Արա Կիրակոսյանը տեղյակ է եղել, որ կեղծ փաստաթղթերով է փոխանցումը կատարում»,- հիմնավորեց Հակոբ Ճարոյան: